CONVOCATÒRIA CURSOS D'IDIOMES PER A PERSONAL DE LA UNIVERSITAT D'ALACANT AULAS 2020 - 2021. 1A EDICIÓ. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5890)
  + [Valencià](/va/acuerdo/5890)






Selector de idioma

Leer

* [Español](/es/acuerdo/5890)
* [Valencià](/va/acuerdo/5890)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA CURSOS D'IDIOMES PER A PERSONAL DE LA UNIVERSITAT D'ALACANT AULAS 2020 - 2021. 1A EDICIÓ.[Butlletí Oficial Universitat d'Alacant](/ca/Publicacion)
===============================================================================================================================================================

Secretaria General

Butlletí Oficial Universitat d'Alacant





CONVOCATÒRIA CURSOS D'IDIOMES PER A PERSONAL DE LA UNIVERSITAT D'ALACANT AULAS 2020 - 2021. 1A EDICIÓ.

Data d'aprovació
:   16/07/2020

Data de publicació
:   20/07/2020

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5890.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5890)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5890)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA CURSOS D'IDIOMES PER A PERSONAL DE LA UNIVERSITAT D'ALACANT AULAS 2020 - 2021. 1A EDICIÓ.&url=https://www.boua.ua.es/va/acuerdo/5890)

**Títol:** CONVOCATÒRIA CURSOS D'IDIOMES PER A PERSONAL DE LA UNIVERSITAT D'ALACANT AULAS 2020 - 2021. 1A EDICIÓ.

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dijous, 16 de juliol de 2020

CONVOCATÒRIA CURSOS D’IDIOMES PER A PERSONAL DE LA UNIVERSITAT D’ALACANT

AULAS 2020 - 2021. 1A EDICIÓ

(28/09/6339 RY 22/12/2020)

La Universitat d’Alacant, en col·laboració amb el Centre Superior d’Idiomes, dins de les accions d’innovació en la gestió i conscients de la importància de la formació en idiomes comunitaris, i amb la finalitat de promocionar la dimensió europea de l’ensenyament superior, ofereix cursos d’idiomes adaptats a les directrius establides en el Marc Europeu de Referència de les Llengües.

Dirigit a:

Personal d’administració i serveis.

Personal Docent i Investigador relacionat en els articles 139, 145 i 156 del [Decret 25/2012, de 3 de febrer, del Consell de la General itat](http://www.docv.gva.es/datos/2012/02/09/pdf/2012_1230.pdf),

pel qual s’aprova l’Estatut de la Universitat d’Alacant.

En els dos casos, el personal contractat, haurà de tenir acreditada, en el dia de finalització del termini de presentació de sol·licituds, una antiguitat d’almenys 1 any en els dos anys immediatament anteriors a la data final de presentació d’instàncies d’aquesta convocatòria.

Amb caràcter excepcional, en el cas que una vegada finalitzada la composició dels grups hi haguera vacants, aquestes podran ser cobertes per personal de la UA que no complisca el requisit d’antiguitat. Si aquestes sol·licituds superen el nombre de places vacants, es farà una selecció atès el criteri de major antiguitat.

Les persones que van abandonar el curs en alguna de les dues últimes edicions no podran inscriure’s en aquesta edició.

1. Termini de matrícula: Del 21 de juliol al 9 de setembre de 2020

2. Oferta de cursos:

La convocatòria dels cursos d’idiomes es divideix en dues edicions: la primera es desenvolupa entre setembre i desembre i la segona, entre febrer i maig.

En cadascuna de les edicions s’oferiran cursos generals de gramàtica i cursos de conversa.

Durant el procés d’inscripció es podran sol·licitar un màxim de dos cursos, un d’aquests inclòs en l’oferta general i un altre de l’oferta de cursos de conversa. Només podrà adjudicar-se’n un i es donarà prioritat al curs sol·licitat en primera opció.

Una vegada superat un curs no es podrà tornar a fer. Amb caràcter excepcional es podrà repetir per una única vegada, l’últim curs aprovat si han passat més de 4 anys i només a l’efecte de continuar estudis.

2.1 Els cursos oferits són els següents:

Oferta general de cursos d’anglès:

Anglès A2. Primera part (oferit només en la primera edició)

Anglès A2. Segona part (oferit només en la segona edició)

Anglès B1. Primera part (oferit només en la primera edició)

Anglès B1. Segona part (oferit només en la segona edició)

Anglès B2. Primera part (oferit en les dues edicions)

Anglès B2. Segona part (oferit en les dues edicions)

Anglès C1. Primera part (oferit en les dues edicions)

Anglès C1. Segona part (oferit en les dues edicions)

Anglès C2. Primera part (oferit en les dues edicions)

Anglès C2. Segona part (oferit en les dues edicions)

Aquests cursos, de 60 hores cadascun, estan dissenyats d’acord amb les destreses definides en els nivells de competència del Marc Comú Europeu de referència per a les llengües [NIVELLS](http://www.csidiomas.ua.es/images/aulas/equivalencias_mcerl.pdf).

La transició de l’alumnat que va superar l’últim curs d’idiomes amb anterioritat al curs 2014-15 es regirà per la [Taula de Promoció](https://ssyf.ua.es/va/formacion/idiomas/documentos/impresos-d-idiomes/2015-tabla-de-promocion.pdf) següent.

2.2. Oferta de cursos de conversa:

English conversation for effective communication: level 1

English conversation for effective communication: level 2

English conversation for effective communication: level 3

Aquests cursos, de 36 hores cadascun, tenen els [objectius i continguts](https://ssyf.ua.es/va/formacion/idiomas/documentos/continguts/english-conversation-for-effective-communication.pdf) següents.

S’ofereix un únic grup per a cadascun dels cursos de conversa, amb un màxim de 12 persones per grup.

Per a inscriure’s en els cursos de conversa serà necessari fer una prova de nivell (escrita i oral) que serà la que determine el nivell en què serà admès.

Els cursos de conversa NO tindran equivalència amb el Marc Europeu Comú de Referència per a les Llengües: Aprenentatge, Ensenyament, Avaluació (MECR), ni amb la [Taula d’equivalències de la Universitat d’Alacant per a l’acreditació de competències lingüístiques en llengües estrangeres.](https://ssyf.ua.es/va/formacion/idiomas/documentos/boua-03072018-taula-d-equivalencies-de-certificats-de-llengues-estrangeres-de-la-ua-nova-taula/boua-03072018-taula-d-equivalencies-de-certificats-de-llengues-estrangeres-de-la-ua-nova-taula.pdf)

2.3. Modalitat

Està previst que la docència es faça en modalitat mixta, de manera que cada setmana hi haurà una classe presencial i una classe no presencial síncrona.

En cas que la situació sanitària ho requerisca, la classe presencial serà substituïda per una classe no presencial síncrona, i, per tant, tota la docència passarà en modalitat en línia.

El canvi de modalitat no suposarà motiu per a sol·licitar la devolució de la fiança.

3. Procediment de matrícula

Amb la finalitat d’agilitar la gestió de les sol·licituds, durant el procediment de matrícula i de manera ineludible, s’haurà d’incloure en format digital tota la documentació que siga necessària per a formalitzar la inscripció.

Els passos que cal seguir seran:

3.1 Determinar si és necessari fer una prova de nivell

NO és necessari fer prova de nivell en els casos següents:

.-Tenir superat un nivell i voler fer el nivell següent

- No haver superat un nivell i voler repetir-lo

- Voler repetir l’últim nivell superat (fa més de 4 anys)

- Tenir una prova de nivell vàlida (només 2a edició de 2019-20)

SI que és necessari fer prova de nivell en els casos següents:

- No haver estudiat abans en AULAS

- Voler fer un curs superior al que correspon segons l’últim nivell aprovat

- Voler fer un curs de conversa

Si fora necessari fer la prova de nivell, aquesta haurà de fer-se amb caràcter previ a la inscripció i tindrà les característiques següents:

Està formada per dues parts: una prova escrita i una altra oral. Totes dues proves es faran en modalitat en línia.

La prova escrita es podrà fer des de qualsevol ordinador, a través de l’adreça següent:

[FORMULARI PER A REALITZAR PROVA DE NIVELL](https://web.csidiomas.ua.es/tests/pua/test_ingles.asp)

Una vegada feta la prova escrita, rebreu un correu electrònic amb el nivell obtingut en aquesta part juntament amb un enllaç en què podreu sol·licitar cita per a fer la prova oral, que consistirà en una entrevista a distància amb un professor o una professora. Uns minuts abans de la cita rebreu una invitació a una sala virtual.

Després de fer les dues proves, la persona sol·licitant rebrà un justificant del curs que li correspon, que li serà requerit posteriorment i en format digital des del formulari d’inscripció.

Les proves de nivell es faran durant el termini de presentació de sol·licituds.

3.2 Pagament de la fiança

Per a fer efectiva la inscripció, el personal sol·licitant haurà de pagar una fiança de 100 euros, el justificant dels quals serà requerit posteriorment i en format digital des del formulari d’inscripció.

S’ingressarà en el compte corrent ES70 8603 6949 7745 2799 7990 de l’entitat bancària Banc Sabadell mitjançant ingrés en compte, transferència o pagament a través de caixer automàtic Sabadell, fent constar com a concepte el nom de la persona sol·licitant, idioma i nivell.

Exemple: Lucas Jordà, Ang B1. Primera part

És molt important comprovar que el nom de la persona sol·licitant consta en el resguard en el camp concepte, ja que, si no, és impossible la identificació del pagament.

Pagament a través del caixer automàtic del Banc Sabadell. El pagament mitjançant aquest servei no porta cost de comissions i es pot utilitzar qualsevol targeta, amb independència de l’entitat. Passos que cal seguir:

1.-Introduïu la targeta.

2.-Seleccioneu l’opció: PAGAMENT A TERCERS.

3.-Trieu el codi: 2531

4.-Teclegeu l’import de la fiança: 100 Euros.

5.-Indiqueu el concepte del pagament: Nom de l’alumne/a i grup. (Exemple: Lucas Jordà, Ang B1 PRIMERA PART).

6.-Retireu el justificant del pagament.

La fiança es retornarà d’ofici en els casos següents:

- Una vegada finalitzat el curs, sempre que es faça l’examen corresponent.

- Si esteu inclòs en les llistes definitives com a reserva i no sou admesa o admès en el curs.

- Si el curs és cancel·lat per no tenir prou persones inscrites.

Totes les devolucions de fiança seran fetes en el compte que hi ha en el fitxer de perceptors de la UA.

3.3 Autorització de la persona responsable de la seua unitat.

Durant el procés d’inscripció, el PAS haureu d’adjuntar en format digital l’autorització de la persona responsable de la vostra unitat, corresponent a l’idioma i al nivell sol·licitat.

Es pot utilitzar el [model d’autorització](https://ssyf.ua.es/va/formacion/idiomas/documentos/impresos-d-idiomes/autoritzacions-superior/autorizacion-idiomas-aulas-val-2020-21.docx)

disponible en la nostra pàgina web, o qualsevol altre document en el qual consten les dades de la persona interessada, les dades dels cursos sol·licitats i identificació i autorització expressa del responsable.

3.4 Formalitzar la inscripció:

Una vegada tingueu tota la documentació en suport digital, podreu iniciar la inscripció.

Es farà a través d’un formulari On-line que està disponible a través de l’enllaç que podreu trobar al final d’aquesta pàgina web.

Abans d’iniciar el procés heu de tenir tota la documentació requerida en suport digital: justificant del pagament de la fiança i, si escau, prova de nivell i/o autorització del superior.

Si no teniu algun dels documents, el formulari no podrà ser enviat i per tant, no podreu fer la inscripció.

Una vegada feta la sol·licitud rebreu un correu electrònic amb la confirmació de recepció i el detall d’aquesta.

4. Inscripció a cursos de francès i alemany

L’oferta de cursos d’idiomes de francès i d’alemany es dirigirà únicament a aquelles persones que tinguen el requisit lingüístic en l’idioma sol·licitat en els seus llocs de treball i per a nivells superiors a aquest requisit.

La inscripció en els cursos de francès i alemany es farà a través de correu electrònic ([htghspupl@fo.vc](mailto:wwjjqpzrp@mx.td))

en què s’indicarà idioma i nivell que voleu cursar.

5. Distribució de places

El número màxim d’alumnat per grup podrà ser de fins a 16 persones.

La distribució de places per a cadascun dels cursos es farà de manera equitativa entre PAS i PDI i s’establirà per a cadascun dels col·lectius un màxim inicial de 8 places.

Si no es completa el nombre de vacants d’un dels col·lectius, aquestes s’acumularan al nombre de places de l’altre col·lectiu.

Si és necessari fer una selecció d’alumnat, aquesta es farà atenent als criteris següents:

1.-Personal que ocupe llocs amb requisit lingüístic en la RPT (en l’idioma que vulga estudiar i per a nivells superiors a l’establit com a requisit).

2.-Estabilitat.

3.-Dedicació (tenint prioritat dedicacions a temps complet).

4.-Continuïtat d’estudis en el mateix idioma (tenint prioritat l’alumnat procedent de l’última convocatòria)

5.-Docència assignada en anglès per al curs 2020-21.

6.-Resta d’alumnat.

7.-Sorteig.

Les sol·licituds que no puguen ser ateses s’inclouran, seguint els mateixos criteris de prioritat, en una llista de reserva. Aquesta llista es publicarà, a partir del dia 22 de setembre de 2020, juntament amb la llista definitiva de personal admès.

6. Dates i horaris per nivell dels idiomes oferits

En cas de desdoblament d’un nivell en dos grups o més a causa del nombre d’inscripcions, l’horari del nou grup pot no coincidir amb l’oferit.

OFERTA ANGLÈS 1r Quadrimestre 2020-21. 60 hores (28/09/2020 al 22/12/2020)

Anglès A2. Primera part:

Dimarts: 16.00-18:00 (classe síncrona) i Dijous : 13.00-15:00 (classe presencial)

Anglès B1. Primera part:

Dilluns: 05.15-06.82 (classe síncrona) i Dimecres : 85.31-98.40 (classe presencial)

Anglès B2. Primera part:

Dijous: 84.14-53.31 (classe síncrona) i Dimarts : 87.86-12.09 (classe presencial)

Anglès B2. Segona part:

Dimecres: 16.00-18:00 (classe síncrona) i Dilluns : 13.00-15:00 (classe presencial)

Anglès C1. Primera part:

Dilluns: 92.60-08.73 (classe síncrona) i Dimecres : 43.61-96.81 (classe presencial)

Anglès C1. Segona part:

Dijous: 16.00-18:00 (classe síncrona) i Dimarts : 13.00-15:00 (classe presencial)

Anglès C2. Primera part:

Dimecres: 42.37-54.20 (classe síncrona) i Dilluns : 28.68-71.79 (classe presencial)

Anglès C2. Segona part:

Dimarts: 78.97-70.70 (classe síncrona) i Dijous: 09.58-27.92 (classe presencial)

OFERTA English conversation for effective communication. 36 hores (28/09/2020 al 22/12/2020)

English conversation for effective communication: Level 1:

Dimarts: 66.56-36.71 (classe síncrona) i Dijous : 13.00-14:30 (classe presencial)

English conversation for effective communication: Level 2:

Dilluns: 64.76-13.92 (classe síncrona) i Dimecres : 13.00-14:30 (classe presencial)

English conversation for effective communication: Level 3:

Dimecres: 16.00-17:30 (classe síncrona) i Dilluns : 13:00-14:30 (classe presencial)

7. Publicació de les llistes de personal admès

7.1 La llista provisional de sol·licituds admeses es publicarà a partir del dia 14 de setembre del 2020. Juntament amb la publicació d’aquestes llistes s’obrirà un termini de reclamació que finalitzarà el dia 17 de setembre del 2020.

7.2 La Llista definitiva de personal admès als cursos es publicarà a partir del dia 22 de setembre del 2020.

Només tindran la consideració d’alumnat efectivament matriculat, aquell personal que aparega en aquesta llista.

Juntament amb aquesta llista es publicarà, si escau, la llista de reserves.

8. Compatibilitat amb altres cursos d’idiomes

És incompatible la realització de més d’un curs d’idiomes simultàniament.

9. Cancel·lació de cursos

Quan el nombre de sol·licituds rebudes per a un determinat curs d’idiomes siga inferior a l’establit per l’organització d’aquests cursos, aquest podrà ser cancel·lat. Aquesta cancel·lació serà comunicada a través de la pàgina web del Servei de Selecció i Formació.

10. Publicació d’informació en la web

Totes les comunicacions relatives a aquesta convocatòria (publicació BOUA, llistes provisionals i definitives d’alumnat, alumnat apte) es faran en l’espai web següent:

<https://ssyf.ua.es/va/formacion/idiomas/>

11. MOLT IMPORTANT!

11.1 Marc legal i pressupostari

La dotació per a aquesta convocatòria es troba consignada en el Capítol 2 de l’orgànica 66749W3476 del Servei de Selecció i Formació del pressupost de la Universitat d’Alacant. El pagament d’aquesta dotació està supeditat a la disponibilitat de liquiditat de la UA.

11.2. Baixes

Les baixes es comunicaran per escrit a la unitat de Formació i Internacionalització del PAS (Servei de Selecció i Formació) [(fdtgiwiwk@cy.zj)](mailto:ylobhskkd@eq.nz)

indicant nom, idioma, nivell i grup.

Si sou PAS, la comunicació de baixa haurà d’anar acompanyada necessàriament del vistiplau de la persona responsable de la unitat.

Si no comuniqueu la baixa es considerarà un abandonament de curs i no podreu participar en les dues edicions següents.

En cas de baixa o abandonament del curs, no es retornaran els diners depositats en concepte de fiança.

11.3 Canvis de nivell

Durant les dues primeres setmanes, l’alumnat que tinga un nivell que no s’adeqüe al del curs en què estiga inscrit podrà ser reubicat en un altre nivell diferent, sempre que el professorat o la direcció d’estudis consideren oportú el canvi per al millor aprofitament del curs. La negativa al canvi per part de la persona, suposarà l’exclusió d’aquesta i la pèrdua de la fiança depositada.

11.4 Canvi de grup

No s’atendran peticions de canvi de grup.

11.5 Assistència

S’estableix un mínim d’assistència del 75% per a poder presentar-se a l’examen. Cada persona, és la responsable directa de comptabilitzar les seues faltes pròpies. No serà necessari aportar-hi justificants.

11.6 Puntualitat

S’exigeix per a la bona marxa dels grups que l’alumnat siga puntual. Quatre faltes de puntualitat comptaran com 1 falta d’assistència.

11.7 Convocatòries

S’estableix un màxim de 3 convocatòries per a superar cada curs de l’oferta general d’anglès i un màxim de 2 convocatòries per a superar cadascun dels cursos de conversa.

11.8 Diplomes

Podeu obtenir el diploma del curs a través de Campus Virtual en:

UACloud / eAdministracion / Tràmits Laborals / Certificat de Formació.

11.9 Consulta de dubtes i suggeriments

Amb la finalitat d’agilitar al màxim el procés d’inscripció i organització, els dubtes que puguen sorgir es plantejaran per correu electrònic:

Suggeriments i/o qüestions de procediment: [ofymdhtlq@hw.dp](mailto:txxfzhujp@sx.ue)

Qüestions acadèmiques: [zqtuo@kkhezqror.jn.ci](mailto:omwgq@wpciwcjsh.se.mc)

12. FORMULARI D’INSCRIPCIÓ

[INICIEU LA INSCRIPCIÓ](https://web.csidiomas.ua.es/aulas/pua/va/inscripcio.asp)

Alacant, 16 de juliol del 2020

EL GERENT

Signat: Rafael Pla Penalva





[Carretera Sant Vicent del Raspeig s/n  
03325 Sant Vicent del Raspeig - Alacant  
 Tel. 50 409 3117 - Fax 72 323 8080](https://www.google.es/maps/@10.500786,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12433&trk=tyah&trkInfo=tarId%7R3266767422051%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)